CELEX: 62010CN0153
Language: sl
Date: 2010-04-01 00:00:00
Title: Zadeva C-153/10: Predlog za sprejetje predhodne odločbe, ki ga je 1. aprila 2010 vložilo Hoge Raad der Nederlanden (Nizozemska) – Sony Logistics Europe BV proti Staatssecretaris van Financiën

3.7.2010   
            
            
               SL
            
            
               Uradni list Evropske unije
            
            
               C 179/15
            
         Predlog za sprejetje predhodne odločbe, ki ga je 1. aprila 2010 vložilo Hoge Raad der Nederlanden (Nizozemska) – Sony Logistics Europe BV proti Staatssecretaris van Financiën
   (Zadeva C-153/10)
   2010/C 179/24
   Jezik postopka: nizozemščina
   
      Predložitveno sodišče
   
   Hoge Raad der Nederlanden (Nizozemska)
   
      Stranki v postopku v glavni stvari
   
   
      Tožeča stranka: Sony Logistics Europe BV
   
      Tožena stranka: Staatssecretaris van Financiën
   
      Vprašanja za predhodno odločanje
   
   
               1.
            
            
               Ali je treba pravo Skupnosti, zlasti člen 12(2) in (5) in člen 217(1) Carinskega zakonika ter člen 11 izvedbene uredbe v povezavi s členom 243 Carinskega zakonika, razlagati tako, da lahko udeleženec v postopku v zvezi z odmerjenimi uvoznimi dajatvami to odmero izpodbija na podlagi predložitve zavezujoče tarifne informacije, ki je bila za enako blago izdana v drugi državi članici, ki pa se je v tistem trenutku sodno izpodbijala in je bila na koncu popravljena?
            
         
               2.
            
            
               Če se na prvo vprašanje odgovori pritrdilno, ali se lahko deklarant, ki pri carinskih deklaracijah za sprostitev blaga v prosti promet ravna v svojem imenu in za svoj račun, v primeru, kot je ta, uspešno sklicuje na zavezujočo tarifno informacijo, katere upravičenec ni on sam, ampak povezana družba, po katere naročilu je oddal carinske deklaracije?
            
         
               3.
            
            
               Če se na drugo vprašanje odgovori nikalno, ali pravo Skupnosti nasprotuje temu, da bi se udeleženec v primeru, kot je ta, lahko uspešno skliceval na nacionalno uredbo, s katero nacionalni organi oblikujejo zaupanje v pravo glede tega, da se je za tarifno uvrstitev deklariranega blaga mogoče sklicevati na zavezujočo tarifno informacijo, ki je bila za enako blago izdana tretjemu?